Egy hónapig ingyen kipróbálható a Tesla robotpilóta - ZoldAutok.hu
Címlap Hírek	Egy hónapig ingyen kipróbálható a Tesla robotpilóta
2014 óta minden Model S-be és X-be beépítik a hardvert, ami lehetővé teszi az autó automatikus vezérlését. Olyan biztonsági eszközök, mint a vészfékezés és a holttérfigyelés az alapcsomag részét képezik, ám a kényelmi funkciókat (adaptív tempomat, sávban tartás) külön kell megvásárolni. Amennyiben egy Tesla tulajdonos a vásárlásnál úgy dönt, hogy a 2500 dolláros felár mellett neki nincs szüksége ezekre, ám később mégis aktiválni szeretné a csomagot, 3000 dollár ellenében teheti meg azt. Mivel a hardveres háttér minden esetben már rendelkezésre áll, a művelet bárhol elvégezhető, ahol van internetkapcsolat.
Most azonban 1 hónap ingyenes próbaidőszakkal kedveskedik nekünk az amerikai gyártó. Remélik, hogy sikerül elűzniük az autósokból a félelmet, és többen kapnak kedvet a napi ingázás közbeni kényelmes ücsörgéshez.
Az alábbi kép fogadja a tulajdonosokat, amikor az autójuk felkínálja nekik a lehetőséget:
“Próbálja ki a robotpilóta kényelmi funkcióit, és élje át a stresszmentes ingázást! Ez az egy hónapos próbaidőszak alatt kipróbálhatja az automatikus kormányzást, sebességszabályozást, sávválást és parkolást, akár hívásra is.” –videó– “Amint engedélyezi a próbaidőszakot, kap egy e-mailt a végleges frissítéshez szükséges instrukciókkal a Teslájához.”
Nem tudhatni, hogy hány embert fog meggyőzni a frissítés, de az biztos, hogy akinek egyszer megtetszik a robotpilóta funkció, az nagyon nehezen fogja magától elengedni ezt a kényelmi extrát.
Egy hónapig ingyen kipróbálható a Tesla robotpilóta was last modified: április 17th, 2016 by Tóth János
próbaidőszakrobotpilótasteslax